Държавен вестник, бр. 58, 2025 г., стр. 119

БРОЙ  58	
Д Ъ Р Ж А В Е Н  В Е С Т Н И К 	
СТР.  119  
време. Преминаващите в резерва се намират 
на десния фланг на строя.
(3) За посрещане на бойното знаме на­
чалникът на щаба подава команда: „Роти 
за знамето – МИРНО! За среща отляво, за 
по-ЧЕСТ!“. Оркестърът изпълнява „Срещен 
марш“. Ротите изпълняват командите и викат 
„Ура“. Знаменосецът с асистентите преминават 
през целия строй и застават на десния фланг. 
Знаменният взвод застава на левия фланг на 
строя. Началникът на щаба подава команда: 
„На ре-МЪК!, СВОБОДНО!“.
(4) При приемане строя от командира на 
военното формирование началникът на щаба 
подава команда: „Роти, РАВНИС!, МИРНО! За 
среща отдясно, за по-ЧЕСТ!“. Всички коман­
дири от командир на взвод и нагоре отдават 
чест. Оркестърът изпълнява „Срещен марш“. 
Началникът на щаба на военното формиро­
вание подхожда и рапортува на командира, 
например: „Господин (госпожо) полковник, 
личният състав на 45 бригада за изпращане на 
военнослужещи в резерва е построен. Начал­
ник на щаба на 45 бригада полковник Иванов 
(Иванова)“. Командирът приема рапорта на 
началника на щаба, отдава почести на знамето, 
застава пред средата на строя и поздравява: 
„Здравейте, войници (матроси)!“, личният 
състав отговаря: „Здраве желаем, господин 
(госпожо) полковник!“. Началникът на щаба 
подава команда: „На ре-МЪК, СВОБОДНО!“.
(5) След приемане на строя се прочитат 
кратки кадрови справки на всички военнослу­
жещи, преминаващи в резерва (когато броят 
им е много голям, се съобщава обобщена 
справка за всички военнослужещи). Обявяват 
се заповедите за награждаване (по команден 
ред) и се връчват наградите.
(6) Наградените подхождат и получават 
наградите по реда на обявяването пред 
предварително поставените маси с награди. 
Следва слово на командира на военното фор­
мирование, в което се изказва благодарност 
за всеотдайната и безупречна служба и се 
отправя пожелание за успешна реализация в 
гражданския живот.
(7) За раздяла с бойното знаме началникът 
на щаба на военното формирование подава 
команда: „Роти, РАВНИС!, МИРНО!, Знаме­
носец пред фронта, ходом МАРШ!“. По тази 
команда знаменосецът с асистентите излизат 
на определеното място. Под звуците на тър­
жествен барабанен марш военнослужещите, 
преминаващи в запаса, в колона по един със 
строева крачка минават под бойното знаме, 
целуват го и заемат местата си. 
(8) След завършването на раздялата с 
бойното знаме началникът на щаба подава 
команда: „Знаменосец на мястото си, ходом 
МАРШ!“. По тази команда знаменосецът и 
асистентите заемат мястото си в строя. 
(9) За изпращане на командира (начални­
ка) на военното формирование началникът 
на щаба подава команда „Роти, МИРНО! За 
среща по фронта, за по-ЧЕСТ!“. След като 
командирът (началникът) на военното фор­
мирование напусне мястото за провеждане на 
мероприятието, началникът на щаба подава 
команда: „При но-ЗЕ („На ре-МЪК)!“. Ротите 
изпълняват командите. Командирът на воен­
ното формирование отдава чест и се оттегля.
(10) За изпращане на знамето началникът 
на щаба подава команда: „Роти, РАВНИС! 
За изпращане на знамето, МИРНО! За среща 
отдясно, за по-ЧЕСТ!“. Знамето преминава 
пред целия строй и се отправя към щаба на 
военното формирование. Оркестърът изпъл­
нява „Срещен марш“. Личният състав вика: 
„Ура“. Ротите под звуците на маршове се 
отвеждат към помещенията си.
(11) Ритуалът по изпращане на военнослу­
жещ в резерва може да бъде проведен в зала 
(помещение) по отделен сценарий, утвърден 
от командира (началника/ръководителя) на 
военното формирование.
Полагане на военна клетва
Чл. 591. (1) Полагането на военна клетва 
е ритуал, с който военнослужещият дава в 
тържествена обстановка обещания за вярност 
към народа и родината.
(2) Мястото, времето, редът за подготов­
ката и провеждането на ритуала за полагане 
на военната клетва се определят със заповед 
на командира (началника) на военното фор­
мирование.
(3) Полагането на военна клетва е тър­
жествено обещание за вярност към народа 
и родината, което се полага пред командира 
(началника) на военното формирование, в 
което служи военнослужещият, и пред на­
ционалното знаме.
(4) На тържеството се поканват официални 
лица и близките на полагащите военна клетва.
(5) Денят за полагане на военната клетва 
може да се обяви в средствата за масова 
информация.
Чл. 592. (1) В заповяданото време опреде­
лените за участие в ритуала военнослужещи 
и военният оркестър се построяват в разгънат 
строй на мястото за провеждане.
(2) Полагащите клетва военнослужещи се 
намират в отделни блокове по формирования, 
с празнично униформено облекло и оръжие.
(3) Командващият клетвата подава команда: 
„За знамето МИРНО!, За среща отляво, за по-
ЧЕСТ!“. Личният състав изпълнява командата, 
военният оркестър изпълнява „Срещен марш“. 
Бойното (националното) знаме преминава 
пред целия строй и застава на десния фланг. 
Личният състав вика: „Ура“.